text: Brand i nedlagt forsamlingshus
  05 marts 2016 kl. 07.01
  Der skete nogen skade på bygningen, da et nedlagt forsamlingshus i Bølling ved Egtved brændte ved tre-tiden.
  Der blev slået alarm kl. 3.48. Ingen personer var i bygningen, som fra 1927 til 1956 fungerede som forsamlingshus i landsbyen Bølling ved Egtved.  
  - Vi kan ikke sige noget om brandårsagen. Men der var bl.a. tale om en røgeovn, siger vagtchef Lars Grønlund, Sydøstjyllands Politi ltil TV SYD.
  Politiet teknikere skal i næste uge undersøge brandstedet.
  Egtved Brandvæsen slukkede ilden. Der skete skade på en del af bygningen, oplyser vagtchefen.
  